**Kommissorie og retningslinjer for bygningsvedligehold.**

Vedtaget i bestyrelsen den 24. februar 2022

Der nedsættes hvert år på generalforsamlingen et udvalg for bygningsvedligehold.

Udvalgets opgave er at føre tilsyn med de udvendige bygningsdele.

**Kommissoriet omfatter vedligehold af:**

Fælleshuset

Taget herunder tagrender

Murværk og sålbænke

Vinduer og yderdøre

Udvendigt træværk mellem boligerne

Carporte og redskabsrum

Udvendig belysning

Indvendige skader forårsaget af fejl ved skalmurene

Udvendige stikledninger og afløb fra huset

Indvendige tekniske installationer til varmepumpe.

Hvert år indhenter udvalget information fra beboerne om boligernes tilstand og besigtiger herefter disse evt. sammen med en håndværker.

Udvalget igangsætter herefter med bestyrelsens godkendelse det nødvendige vedligehold og sørger for at arbejdet bliver udført. Malerarbejdet udvendigt påhviler den enkelte ejer, men udvalget sørger for indkøb af maling.

Maling og vedligehold af Fælleshuset og de fælles skure ved 107c-147a og 147f varetages af udvalget som kan uddelegere opgaverne.

Herudover foretager udvalget, et skøn over de kommende års behov for vedligeholdelse.

Indvendigt vedligehold herunder varmestyringsanlæg påhviler den enkelte ejer, da det er et tilkøb til den enkelte bolig,

Den enkelte ejer vedligeholder også egne markiser, overdækkede terrasser, pavilloner, udestuer, øvrigt hegn, rækværk og fliseanlæg.